**Pohvala – Marlen Ban**

Rad „Grafiti na platnu“, umjetnice Marlen Ban na suvremen i inovativan način propituje najviše razine ženske emancipacije u tradicionalnom, patrijarhalnom društvu. Umjetnica se koristi postojećim graffiti i paste up natpisima, koji su odraz potrebe za komunikacijom i buntom, u formi kratkih i jasnih poruka s kojima se svakodnevno susrećemo u javnom prostoru. U svom radu kombinira tradicionalno, kroz povijest, žensku tehniku vezenja, kojom upisuje grafiti natpise na površinu platna, pokazujući novu formu otpora. Pritom radu, koji je nastao u javnom prostoru, daje novo, galerijsko i institucionalno, okrilje. Upravo svojom jasnom manifestacijom, rad „Grafiti na platnu“ zaslužuje Pohvalu Žirija za dodjelu nagrada na 37. salonu mladih.